PMIndiaData/PMIndiaSum huggingface dataset:
પ્રધાનમંત્રી 12 જુલાઇએ દેવઘર અને પટનાની મુલાકાત લેશે

પ્રધાનમંત્રી શ્રી નરેન્દ્ર મોદી 12 જુલાઇ, 2022ના રોજ દેવઘર અને પટનાની મુલાકાત લેશે. આશરે બપોરે 1.15 વાગે, પ્રધાનમંત્રી દેવઘરમાં રૂપિયા 16,000 કરોડથી પણ વધારે મૂલ્યની વિવિધ વિકાસ પરિયોજનાઓનું ઉદ્ઘાટન કરશે અને તેનો શિલાન્યાસ કરશે. ત્યારબાદ બપોરે 2.40 વાગે, પ્રધાનમંત્રી બાર જ્યોર્તિલિંગો પૈકીના એક બાબા બૈદ્યનાથ મંદિર ખાતે દર્શન અને પૂજા–અર્ચના કરશે. સાંજે 6.00 વાગ્યાની આસપાસ, પ્રધાનમંત્રી પટનામાં બિહાર વિધાનસભાની શતાબ્દી ઉજવણીના સમાપન સમારોહને સંબોધન કરશે. પ્રધાનમંત્રીની દેવઘરની મુલાકાત માળખાકીય વિકાસને ઉત્તેજન આપવા, પરિવહન સુવિધાઓમાં વધારો કરવા અને વિસ્તારના લોકોના જીવન જીવવાની સરળતા પ્રેરિત કરવા માટે પ્રધાનમંત્રી દેવઘરમાં રૂપિયા 16,000 કરોડથી વધારે મૂલ્યની વિવિધ પરિયોજનાઓ રાષ્ટ્રને સમર્પિત કરશે અને તેનો શિલાન્યાસ કરશે. આ પરિયોજનાઓ પ્રદેશમાં સામાજિક–આર્થિક સમૃદ્ધીમાં નોંધપાત્ર રીતે વધારો કરવામાં મદદ કરશે. સમગ્ર દેશભરમાં શ્રદ્ધાળુઓ માટે મહત્વપૂર્ણ ધાર્મિક સ્થળ ગણાતા બાબા બૈદ્યનાથ ધામ સુધી સીધું હવાઇ જોડાણ પૂરું પાડવા માટે મહત્વપૂર્ણ પગલાં તરીકે પ્રધાનમંત્રી દેવઘર હવાઇમથકનું ઉદ્ઘાટન કરશે. તેનું બાંધકામ આશરે રૂપિયા 400 કરોડની આસપાસના અંદાજિત મૂલ્યથી કરવામાં આવ્યું છે. હવાઇમથકનું ટર્મિનલ બિલ્ડિંગ વાર્ષિક પાંચ લાખથી વધારે મુસાફરોને સેવા પૂરી પાડવા માટે સજ્જ છે. દેવઘરમાં આવેલી એઇમ્સ સમગ્ર વિસ્તારના લોકોના આરોગ્ય સંભાળ માટે આશિર્વાદ સમાન છે. પ્રધાનમંત્રી દેવઘરમાં આવેલી એઇમ્સ ખાતે ઇન–પેશન્ટ વિભાગ (
કેનેડાનાં ભૂતપૂર્વ પ્રધાનમંત્રી સ્ટીફન હાર્પર પ્રધાનમંત્રીને મળ્યા

કેનેડાનાં ભૂતપૂર્વ પ્રધાનમંત્રી સ્ટીફન હાર્પર રાઇસીના ડાયલોગમાં ભાગ લેવા માટે ભારતની મુલાકાતે આવ્યા હતા, આ પહેલા આજે તેમણે પ્રધાનમંત્રી સાથે મુલાકાત કરી હતી. બંને નેતાઓએ ભારત-કેનેડાનાં સંબંધોનો વિકાસ, મુખ્ય વૈશ્વિક પ્રવાહો, લોકતંત્ર વચ્ચેના સહકાર પર પોતાના વિચારોનું આદાન-પ્રદાન કર્યું હતુ.
પ્રધાનમંત્રી શ્રી નરેન્દ્ર મોદી 28 અને 29 જુલાઈનાં રોજ લખનઉની મુલાકાત લેશે

પ્રધાનમંત્રી નરેન્દ્ર મોદી 28 અને 29 જુલાઈનાં રોજ લખનઉની મુલાકાત લેશે. તેઓ 28 તારીખે “ટ્રાન્સફોર્મિંગ અર્બન લેન્ડસ્કેપ” (શહેરી ભૂપરિદ્રશ્યમાં પરિવર્તન) વિષય પર આયોજિત એક કાર્યક્રમમાં સામેલ થશે. આ કાર્યક્રમનું આયોજન ભારત સરકારની શહેરી વિકાસ યોજના પહેલની ત્રીજી વર્ષગાંઠનાં પ્રસંગે કરવામાં આવ્યું છે. શહેરી વિકાસ અંતર્ગત પ્રધાનમંત્રી આવાસ યોજના, અમૃત અને સ્માર્ટ સિટી યોજનાઓ સામેલ છે. પ્રધાનમંત્રી આ પ્રસંગે શહેરી વિકાસ અભિયાન પર આયોજિત એક પ્રદર્શન પણ જોવા જશે તથા રાજ્યો અને કેન્દ્રશાસિત પ્રદેશોમાંથી આવેલા પ્રધાનમંત્રી શહેરી આવાસ યોજનાનાં 35 લાભાર્થીઓને મળશે. તેઓ આ પ્રસંગે ઉત્તરપ્રદેશનાં વિવિધ શહેરોમાં રહેતાં આ યોજનાનાં લાભાર્થીઓ સાથે વીડિયો લિન્ક મારફતે તેમનાં અનુભવો પણ જાણશે. પ્રધાનમંત્રી આ પ્રસંગે શહેરી વિકાસ યોજના અંતર્ગત ઉત્તરપ્રદેશમાં ઘણી યોજનાઓનો શિલાન્યાસ કરશે અને ઉપસ્થિત લોકોને સંબોધિત કરશે. રાજ્યમાં રોકાણને આકર્ષવા અને ઔદ્યોગિકરણને પ્રોત્સાહન આપવા માટે ઉત્તરપ્રદેશ સરકારે ફેબ્રુઆરી, 2018માં ઉત્તરપ્રદેશ રોકાણ સંમેલનનું આયોજન કર્યું હતું. તેમાં રાજ્યમાં નવીનીકરણીય ઊર્જા, માળખાગત ક્ષેત્રો, વીજળી, સૂચના પ્રૌદ્યોગિકી, ઇલેક્ટ્રોનિક ચીજવસ્તુઓનું ઉત્પાદન અને પર્યટન વગેરે ક્ષેત્રમાં રૂ. 4.28 લાખ કરોડથી વધુ રોકાણનાં સમજૂતી કરાર (એમઓયુ) થયાં હતાં. છેલ્લાં થોડાં મહિનાઓમાં રાજ્યમાં શહેરી વિકાસ સાથે જોડાયેલી 81 યોજનાઓ માટે લગભગ રૂ. 60,000 કરોડનાં રોકાણની દરખાસ્તો મળી છે. પ્રધાનમંત્રી 29 જુલાઈનાં રોજ લખનઉમાં આ યોજનાઓ માટે થનાર ભૂમિપૂજન સમારોહમાં સામેલ થશે.
કોમનવેલ્થ ગેમ્સ 2022માં ગોલ્ડ મેડલ જીતવા બદલ પ્રધાનમંત્રીએ વેઇટલિફ્ટર, અચિંતા શિયુલીને અભિનંદન આપ્યા

પ્રધાનમંત્રી શ્રી નરેન્દ્ર મોદીએ બર્મિંગહામમાં કોમનવેલ્થ ગેમ્સ 2022માં ગોલ્ડ મેડલ જીતવા બદલ વેઈટલિફ્ટર અચિંતા શિયુલીને અભિનંદન પાઠવ્યા છે. શ્રી મોદીએ અચિંતા શિયુલી સાથેની તેમની તાજેતરની વાતચીત પણ શેર કરી હતી જ્યારે ભારતીય ટુકડી
પ્રધાનમંત્રી 24મી જૂને ટોયકાથોન-2021ના સહભાગીઓ સાથે ચર્ચા કરશે

પ્રધાનમંત્રી શ્રી નરેન્દ્ર મોદી વીડિયો કોન્ફરન્સના માધ્યમથી 24મી જૂને સવારે 11 વાગ્યે ટોયકાથોન-2021ના સહભાગીઓ સાથે ચર્ચા કરશે. ટોયકાથોન-2021નો શુભારંભ શિક્ષણ મંત્રાલય, મહિલા અને બાળ કલ્યાણ મંત્રાલય, એમએસએમઈ મંત્રાલય, ડીપીઆઈઆઈટી, કાપડ મંત્રાલય, માહિતી અને પ્રસારણ મંત્રાલય અને એઆઈસીટીઈ દ્વારા 5મી જાન્યુઆરી, 2021ના રોજ ગેમ્સ આઈડિયાઝ અને નવીનતમ રમકડાં મોટી સંખ્યામાં લોકો પાસેથી ઉપલબ્ધ કરવા માટે કરવામાં આવ્યો હતો. જેમાં સમગ્ર ભારતમાંથી લગભગ 1.2 લાખ સહભાગીઓએ નોંધણી કરાવી હતી અને ટોયકાથોન-2021 માટે 17000થી વધુ નવા વિચારો પૂરા પાડ્યા હતા, જેમાંથી 1567 નવતર વિચારોને ત્રણ દિવસના ઓનલાઈન ટોયકાથોન ગ્રાન્ડ ફિનાલે માટે અલગ કરવામાં આવ્યા છે, જેનું આયોજન 22 જૂનથી 24 જૂન દરમિયાન કરવામાં આવ્યું છે. કોવિડ-19ના પ્રતિબંધોના કારણે, આ ગ્રાન્ડ ફિનાલેનું આયોજન ડિજિટલ ટોય આઈડિયાઝ સાથે થયું છે, જ્યારે નોન-ડિજિટલ ટોય કન્સેપ્ટ્સ માટે અલગથી ફિઝિકલ ઈવેન્ટ યોજાશે. ભારતના ઘરેલુ બજાર અને વૈશ્વિક રમકડાં બજાર દ્વારા બહોળી તકો આપણા ઉત્પાદન ક્ષેત્રે પૂરી પાડવામાં આવે છે. ટોયકાથોન-2021નો હેતુ ભારતમાં રમકડાં ઉદ્યોગને વેગ આપવાનો છે કે જેથી આ ઉદ્યોગ રમકડાં બજારમાં વ્યાપક હિસ્સો પ્રાપ્ત કરી શકે. કેન્દ્રીય શિક્ષણ મંત્રી પણ આ પ્રસંગે ઉપસ્થિત રહેશે.
ભારતીય વિમાન પતન પ્રાધિકરણ (એએઆઈ)ની 1500 વર્ગ મીટર ભૂમિ ઈન્દોર હવાઈ મથક પર ખરાબ થનારા કાર્ગો માટે કેન્દ્રની સ્થાપના હેતુ મેસર્સ એમ.પી.વેરહાઉસિંગ લોજીસ્ટીક કોર્પોરેશનને ભાડે આપવાને મંજૂરી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે ભારતીય વિમાન પતન પ્રાધિકરણ (એએઆઈ) દ્વારા પારિત સંકલ્પ અનુસાર એએઆઈની 1500 વર્ગમીટર ભૂમિ ઈન્દોર હવાઈ મથકે ખરાબ થનારા કાર્ગો માટેના કેન્દ્ર (સીપીસી)ની સ્થાપના માટે મેસર્સ એમ.પી.વેરહાઉસિંગ લોજીસ્ટીક કોર્પોરેશન (એમપીડબલ્યુએલસી)ને ભાડે આપવાને પોતાની મંજૂરી આપી દીધી છે. આ કેન્દ્ર પરિવહન હવાઈ મથકોના રાજ્યથી ખરાબ થનારી વસ્તુઓ માટે અત્યાધુનિક સુવિધા વાળું નિકાસ બિંદુ હશે. આ વેપારીઓની દરેક આવશ્યકતાઓને એક છત નીચે પુરૂ કરનારૂં અને ઉત્પાદનની ગુણવત્તાના રખરખાવ માટે વિશ્વ સ્તરની સુવિધા ઉપલબ્ધ કરાવનારૂં કેન્દ્ર બનશે. આ સુવિધા પીપીપી મોડ હેઠળ એમપીડબલ્યુએલસી દ્વારા તૈયાર કરવામાં આવી છે. જલદી ખરાબ થનારી કાર્ગો માટેના કેન્દ્રના નિર્માણથી સ્થાનિક આબાદીની રોજગારની જરૂરિયાત પૂરી થવાની આશા છે, કેમ કે આનાથી રોજગાર વધવાની મહત્વપૂર્ણ સંભાવના છે. આ સીપીસીના પ્રબંધન માટે કુળ મળીને 113 વ્યકિતઓની આવશ્યકતા પડશે. પૃષ્ઠભૂમિઃ- મધ્યપ્રદેશ સરકારે દેવી અહિલ્યા બાઈ હવાઈ મથક, ઈન્દોરમાં સીપીસીની સ્થાપનાનો પ્રસ્તાવ મૂકયો હતો. આ પગલાની પાછળ મધ્યપ્રદેશના માળવા ક્ષેત્રમાં દવાઓ,પોલ્ટ્રી ઉત્પાદનો અને બાગાયતી ઉત્પાદનોની નિકાસની ભારે માંગ જવાબદાર છે. આ ભૂમિ ભાડે પટ્ટે મળવાથી મધ્યપ્રદેશ રાજ્ય સરકાર ઈન્દોર હવાઈ મથકે ખરાબ થનારા કાર્ગો માટે કેન્દ્રની સ્થાપના દ્વારા કૃષિ અને બાગાયતી ક્ષેત્રને પ્રોત્સાહન આપવામાં સક્ષમ બનશે.
મંત્રીમંડળે ભારત અને કોલંબિયા વચ્ચે પરંપરાગત ચિકિત્સા પદ્ધતિઓના ક્ષેત્રમાં સહકાર અંગેની સમજૂતીને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલા મંત્રીમંડળે ભારત અને કોલંબિયા વચ્ચે ભારતની પરંપરાગત ચિકિત્સા પ્રણાલી પર સહયોગ સ્થાપિત કરવા માટે મંજૂરી આપી દીધી છે. જેનાથી કોલંબિયામાં ભારતીય પરંપરાગત ચિકિત્સા પ્રણાલીનો પ્રચાર અને પ્રસાર વધશે. આ સમજૂતીના પરિણામે ચિકિત્સકોને તાલીમ આપવા માટે નિષ્ણાતોનું આદાન-પ્રદાન, ચિકિત્સા પ્રણાલીમાં જરૂરી સહયોગી સંશોધનો હાથ ધરવાથી તેનો વિકાસ અને પરંપરાગત તબીબી અભ્યાસમાં નવીનતા તરફ દોરી સંચાર થશે.
પ્રધાનમંત્રીએ નેપાળનાં પ્રધાનમંત્રી ઓલી સાથે મોતિહારી-અમલેખગંજ (નેપાળ) પાઇપલાઇનનું ઉદઘાટન કર્યું

; પ્રધાનમંત્રી શ્રી નરેન્દ્ર મોદી અને નેપાળનાં પ્રધાનમંત્રી શ્રી કે. પી. શર્મા ઓલીએ આજે દક્ષિણ એશિયાની પ્રથમ સરહદ પાર જતી પેટ્રોલિયમ ઉત્પાદનોની પાઇપલાઇનનું વીડિયો કોન્ફરન્સિંગ દ્વારા સંયુક્ત સ્વરૂપે ઉદઘાટન કર્યું હતું. આ પાઇપલાઇન બિહારનાં મોતિહારીને નેપાળનાં અમલેખગંજ સાથે જોડે છે. આ પ્રસંગે નેપાળનાં પ્રધાનમંત્રી ઓલીએ મહત્ત્વપૂર્ણ સંપર્ક પરિયોજનાનાં ઝડપી અમલીકરણ પર પ્રશંસા કરી હતી. આ યોજના નિર્ધારિત સમયગાળા કરતાં ઘણી વહેલી પૂર્ણ થઈ છે. આ પ્રસંગે પ્રધાનમંત્રી મોદીએ કહ્યું હતું કે, આ 69 કિલોમીટરની લંબાઈ ધરાવતી મોતિહારી-અમલેખગંજ પાઇપલાઇન નેપાળનાં લોકોને વાજબી દરે સ્વચ્છ પેટ્રોલિયમ ઉત્પાદનો ઉપલબ્ધ કરાવશે. આ પાઇપલાઇનની વાર્ષિક ક્ષમતા બે મિલિયન મેટ્રિક ટન છે. તેમણે પ્રધાનમંત્રી એ જાહેરાતનું સ્વાગત કર્યું હતું, જેમાં નેપાળમાં પેટ્રોલિયમ ઉત્પાદનોમાં બે રૂપિયાનો ઘટાડો કરવાની વાત કરવામાં આવી છે. પ્રધાનમંત્રી મોદીએ કહ્યું હતું કે, ઉચ્ચ રાજકીય સ્તરે નિયમિત સંપર્કથી ભારત-નેપાળ વચ્ચેનાં ભાગીદારીનાં સંબંધો વધારવા માટે એક અગ્રગામી એજન્ડા નિર્ધારિત કરવામાં આવ્યો છે. તેમણે વિશ્વાસ વ્યક્ત કર્યો હતો કે, ભારત અને નેપાળ વચ્ચે દ્વિપક્ષીય સંબંધો ગાઢ બનવાની પ્રક્રિયા જળવાઈ રહેશે અને એમનો જુદા-જુદા ક્ષેત્રોમાં વિસ્તાર થશે. પ્રધાનમંત્રી ઓલીએ પ્રધાનમંત્રી મોદીને નેપાળમાં પ્રવાસ કરવા માટે આમંત્રણ આપ્યું હતું, જેને તેમણે સ્વીકાર કર્યો હતો.
મંત્રીમંડળે ભારત અને નેધરલેન્ડ વચ્ચે સામાજિક સુરક્ષા સમજૂતીમાં સુધારાને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે ભારત અને નેધરલેન્ડ વચ્ચે સામાજિક સુરક્ષા સમજૂતી (એસએસએ)માં સુધારાને મંજૂરી આપી છે, જેમાં કથિત એસએસએમાં “કન્ટ્રી ઓફ રેસિડન્સ”નો સિદ્ધાંત સામેલ કરવામાં આવ્યો છે. ભારત અને નેધરલેન્ડ વચ્ચેના સંશોધિત એસએસએ ભારત દ્વારા નેધરલેન્ડને કથિત સુધારાના નોટિફિકેશનની તારીખથી ત્રીજા મહિનાથી કાર્યરત થશે, ત્યારે બંને દેશો વચ્ચેના સંબંધો મજબૂત થશે તથા વિદેશમાં કાર્યરત ભારતીય અને ડચ કંપનીઓના વિદેશમાં વેપારવાણિજ્ય કરવાના ખર્ચમાં ઘટાડો થશે, જેથી નફાકારકતા અને સ્પર્ધાત્મકતા વધશે. એસએસએ બંને દેશો વચ્ચે રોકાણના વધારે પ્રવાહને પ્રોત્સાહન આપવામાં મદદ પણ કરશે. એસએસએ જૂન, 2010થી અત્યાર સુધી સફળતાપૂર્વક કાર્યરત રહી છે અને તે નેધરલેન્ડમાં કાર્યરત ભારતીયોને લાભદાયક છે. 1 જાન્યુઆરી, 2013થી નેધરલેન્ડે યુરોપિયન યુનિયનની બહારના દેશોને સામાજિક સુરક્ષાના લાભ પહોંચાડવા નવા નિયમો પ્રસ્તુત કર્યા હતા. નવા સામાજિક સુરક્ષા (કન્ટ્રી ઓફ રેસિડન્સ) કાયદા હેઠળ, લાયકાત ધરાવતા લાભાર્થી (ડચના નાગરિક)ને લાભ કે ભથ્થાની રકમની ચુકવણી દેશના જીવનધોરણના ખર્ચ સામે એડજસ્ટ કરવામાં આવે છે, જ્યાં લાભાર્થી હાલમાં રહે છે. ડચના નવા કાયદા મુજબ, સામાજિક સુરક્ષાના લાભ મોકલવામાં આવે કે ઘટાડો કરવામાં આવે છે, ત્યારે યજમાન દેશના જીવનધોરણના ખર્ચને રેકોર્ડ કરવા પડશે (વર્લ્ડ બેંકના આકડા મુજબ), જ્યાં ડચના નાગરિકો રહે છે. ડચનો નવો કાયદો, સાધારણ સ્થિતિસંજોગોમાં, નેધરલેન્ડમાં રહેતા ભારતીય કામદારો પર કોઈ અસર નહીં કરે, કારણ કે તે અતિ થોડા અપવાદરૂપ કિસ્સાઓ માટે યુરોપિયન યુનિયનની બહાર વસતા ડચના નાગરિકોને જ લાગુ પડે છે. ભારત-નેધરલેન્ડની સામાજિક સુરક્ષાની સમજૂતી મુજબ, ભારતીય કામદારોને મોટા ભાગે લાભ મળતો રહેશે. જોકે“કન્ટ્રી ઓફ રેસિડન્સ” સિદ્ધાંત જે સ્થિતિસંજોગોમાં લાગુ પડશે એવા કેટલાંક ભારતીય નાગરિકોની કેટેગરી નીચે મુજબ છેઃ  નેધરલેન્ડમાં મૃત્યુ પામનાર ભારતીય કામદાર અને તેના જીવનસાથી અને બાળકો ભારતમાં રહેતા હોય.  નેધરલેન્ડમાં કામગીરી દરમિયાન વિકલાંગ થનાર અને ભારત પરત ફરનાર ભારતીય કામદાર. સામાજિક સુરક્ષાનો નવો કાયદો સ્વીકાર્યા પછી નેધરલેન્ડે વિનંતી કરી હતી કે ભારત દ્વિપક્ષીય એસએસએ સુધારવા સંમત થાય, કારણ કે આ પ્રકારનો સુધારો નેધરલેન્ડના રાષ્ટ્રીય કાયદા મુજબ જરૂરી રહેશે. વર્તમાન એસએસએ ઉપરોક્ત પરિવર્તનની મર્યાદામાં સુધારો કરે છે. પૃષ્ઠભૂમિ ભારત અને નેધરલેન્ડ વચ્ચે 22 ઓક્ટોબર, 2009ના રોજ દ્વિપક્ષીય સામાજિક સુરક્ષા સમજૂતી (એસએસએ) હસ્તાક્ષર થયા હતા અને 15 જૂન, 2010ના રોજ અમલમાં આવી હતી. એસએસએ બંને દેશોમાં સામાજિક સુરક્ષાની વ્યવસ્થાઓમાં બમણાં પ્રદાનથી, બંને દેશોમાં સંચિત સામાજિક સુરક્ષાના લાભની નિકાસક્ષમતા (સેલ્ફ-એમ્પ્લોયડને પણ લાગુ) અને સેવાના ગાળાની સંપૂર્ણતામાંથી મુક્તિ આપે છે. 1 જાન્યુઆરી, 2013ની શરૂઆતથી નવો સામાજિક સુરક્ષાનો કાયદો નેધરલેન્ડમાં અમલમાં આવ્યો હતો, જેના પરિણામે નેધરલેન્ડે અન્ય દેશોમાં ચોક્કસ સામાજિક સુરક્ષા લાભ પહોંચાડવા પર “કન્ટ્રી ઓફ રેસિડન્સ”નો સિદ્ધાંત લાગુ કરવાની શરૂઆત કરી હતી. આ સિદ્ધાંત નેધરલેન્ડની બહાર રહેતા ડચ નાગરિકોના સમુદાયને સામાજિક લાભની નિકાસક્ષમતામાં સમાનતા લાવવા ઇચ્છે છે. અત્યાર સુધી ભારતે 18 દેશો સાથે એસએસએ પર હસ્તાક્ષર કર્યા છે અને તેનો અમલ કર્યો છે. આ દેશો છે – ઓસ્ટ્રેલિયા, ઓસ્ટ્રિયા, બેલ્જિયમ, કેનેડા, ચેક રિપબ્લિક, ડેન્માર્ક, ફિનલેન્ડ, ફ્રાન્સ, જર્મની, હંગેરી, જાપાન, લક્ઝમબર્ગ, નેધરલેન્ડ, નોર્વે, પોર્ટુગલ, સ્વીડન, સ્વિટ્ઝર્લેન્ડ અને દક્ષિણ કોરિયા.
પ્રધાનમંત્રીએ વાલ્મિકી જયંતિ પર મહર્ષિ વાલ્મિકીના મહાન આદર્શો અને વિચારોને યાદ કર્યા

પ્રધાનમંત્રી શ્રી નરેન્દ્ર મોદીએ વાલ્મિકી જયંતિ પર મહર્ષિ વાલ્મિકીના મહાન આદર્શો અને વિચારોને યાદ કર્યા હતા. પ્રધાનમંત્રીએ પોતાના સંદેશમાં કહ્યું કે, “વાલ્મિકિ જયંતિ પર મહર્ષિ વાલ્મિકીના મહાન આદર્શો અને શુદ્ધ વિચારોનું સ્મરણ કરું છું. આપણા સમાજ પર તેમનો અભૂતપૂર્વ પ્રભાવ છે.”
સુરત મેરેથોનની શરૂઆત કરાવવાનાં કાર્યક્રમમાં પ્રધાનમંત્રીએ કરેલા સંબોધનનાં અંશો

જ્યારે લોકો કંઇક પ્રાપ્ત કરવા માટે નિર્ધાર કરી લે છે, ત્યારે તેને કોઇ તાકાત રોકી શકતી નથી. આ લોકની તાકાત છે. કોઇ દેશ, નેતા કે સરકાર દ્વારા બનતો નથી. આ લોકોની તાકાત છે જે દેશનું નિર્માણ કરે છે. આપણે નવા ભારતનું નિર્માણ કરવાનું છે, જે જાતિ, કોમવાદ અને ભષ્ટાચારનાં રાજકારણથી મુક્ત હોય, આપણે એવા ભારતનું નિર્માણ કરવાનું છે જ્યાં દરેક નાગરિક સશક્ત હોય. સુરત શહેર ઉલ્લેખનીય નિર્ણયશક્તિને વરેલુ છે. આ એ શહેર છે જે એકતામાં વિશ્વાસ રાખે છે. હું સુરતના નાગરિકોને અપીલ કરૂં છું કે આ વર્ષે જુન મહિનામાં યોગ દિવસ પર અને ઓક્ટોબરમાં ‘રન ફોર યુનિટી’માં સક્રિયતાથી ભાગ લે. આ પ્રકારની મેરેથોન લોકોનાં સારા સ્વાસ્થ્ય માટે ઉપકારક હોય છે. હું લોકોને રમત-ગમતને અપનાવવાની અપીલ કરૂ છુ. તે સારા સ્વાસ્થ્યની સાથે-સાથે ટીમવર્કની ભાવના જગાવે છે. નવા ભારતનું નિર્માણ આપણું મિશન છે. આ ભારતનાં એ મહાપુરૂષો અને સ્ત્રીઓને શ્રેષ્ઠ શ્રદ્ધાંજલિ છે જેમણે ભારતની આઝાદી માટે પોતાનાં જીવનનું બલિદાન આપ્યુ છે.
પ્રધાનમંત્રીએ ખાલસા સાજના દિવસના અવસર પર સૌને શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ ખાલસા સાજના દિવસના વિશેષ અવસર પર દરેકને ખાસ કરીને શીખોને શુભેચ્છા પાઠવી છે. તેમણે કહ્યું કે ખાલસા પંથ વિશ્વભરના અસંખ્ય લોકોને પ્રેરિત કરે છે. તેનાથી પ્રેરિત થઈને શીખોએ વિવિધ ક્ષેત્રોમાં વૈશ્વિક સ્તરે પોતાની આગવી ઓળખ બનાવી છે. પ્રધાનમંત્રીએ ટ્વિટ કર્યું: "ખાલસા સાજના દિવસના વિશેષ અવસર પર દરેકને, ખાસ કરીને શીખોને શુભેચ્છાઓ. ખાલસા પંથ વિશ્વભરના અસંખ્ય લોકોને પ્રેરિત કરે છે. તેનાથી પ્રેરિત થઈને, શીખોએ વિવિધ ક્ષેત્રોમાં વૈશ્વિક સ્તરે પોતાની ઓળખ બનાવી છે."
પ્રધાનમંત્રીએ પૂર્વ પ્રધાનમંત્રી શ્રી મોરારજીભાઈ દેસાઈને યાદ કર્યા

પ્રધાનમંત્રી શ્રી નરેન્દ્ર મોદીએ પૂર્વ પ્રધાનમંત્રી, શ્રી મોરારજીભાઈ દેસાઈને યાદ કર્યા હતા. એક ટ્વીટમાં, પ્રધાનમંત્રીએ કહ્યું, ‘આપણા પૂર્વ પ્રધાનમંત્રી શ્રી મોરારજીભાઈ દેસાઈને યાદ કરી રહ્યો છું. તેમના જાહેર સેવાના અનેક વર્ષોમાં, તેઓ ભારતના વિકાસ માટે અથાક રીતે કાર્યરત રહ્યા હતા. તેઓ તેમની લોકશાહી પ્રત્યેની દોષરહિત અખંડિતતા અને અતૂટ પ્રતિબદ્ધતા માટે જાણીતા હતા.
પ્રધાનમંત્રીએ ભારતીય શટલર પી.વી.સિંધૂને રિયો ઓલિમ્પિકમાં બેડમિન્ટનની મહિલા સિંગલસની સેમિફાઈનલમાં વિજય બદલ અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ ભારતીય શટલર પી.વી. સિંધૂને રિયો ઓલિમ્પિકમાં બેડમિન્ટનની મહિલા સિંગલ્સની સેમિફાઈનલમાં વિજય બદલ અભિનંદન પાઠવ્યા હતા. પ્રધાનમંત્રીએ કહ્યું કે, શાનદાર પ્રદર્શન પી.વી. સિંધૂ. તમે ભારતનું ગર્વ છો. ફાઈનલ માટે શુભેચ્છા.
પ્રધાનમંત્રી શ્રીએ કર્નલ (નિવૃત્ત) એચકે સુચદેવ સાથે શ્રીમતી ઉમા સુચદેવા સાથે મુલાકાત કરી

પ્રધાનમંત્રી શ્રી નરેન્દ્ર મોદી શ્રીમતી ઉમા સુચદેવાને મળ્યા. 90 વર્ષીય શ્રીમતી સુચદેવાએ તેમના સ્વર્ગસ્થ પતિ, કર્નલ (નિવૃત્ત) એચ.કે. સુચદેવાએ લખેલા 3 પુસ્તકોની નકલો વડા પ્રધાનને આપી. ટ્વીટ્સની શ્રેણીમાં, પ્રધાનમંત્રી શ્રીએ કહ્યું; "આજે મેં શ્રીમતી ઉમા સુચદેવજી સાથે યાદગાર વાર્તાલાપ કર્યો. તેઓ 90 વર્ષના છે અને તેઓ ખૂબ જ ઉત્સાહ અને આશાવાદની ભાવનાથી આશીર્વાદિત છે. તેમના પતિ, કર્નલ (નિવૃત્ત) એચ.કે. સુચદેવ વ્યાપક રીતે આદરણીય અનુભવી હતા. ઉમા જી જનરલ @
પ્રધાનમંત્રીએ બ્લેકસ્ટોનના અધ્યક્ષ, સીઈઓ તથા સહસ્થાપક શ્રી સ્ટીફન શ્ક્વાર્ઝમેન સાથે મુલાકાત કરી

પ્રધાનમંત્રી શ્રી નરેન્દ્ર મોદીએ બ્લેકસ્ટોનના અધ્યક્ષ, સીઈઓ અને સહસ્થાપક શ્રી સ્ટીફન શ્ક્વાર્ઝમેન સાથે મુલાકાત કરી હતી. શ્રી શ્ક્વાર્ઝમેને પ્રધાનમંત્રીને બ્લેકસ્ટોનના ભારતમાં ચાલી રહેલા પ્રોજેક્ટ્સ વિશે જાણકારી આપી હતી અને સાથે માળખાગત તથા રિયલ એસ્ટેટ ક્ષેત્રે આગામી રોકાણોમાં તેમની રૂચિ વિશે માહિતી આપી હતી. ભારતમાં નેશનલ ઈન્ફ્રાસ્ટ્રક્ચર પાઈપલાઈન તથા નેશનલ મોનેટાઈઝેશન પાઈપલાઈન અંતર્ગત સહિતની ભારતમાંની રોકાણ સંબંધિત તકો વિશે પણ ખાતરી આપી હતી.
એનડીએ સરકારના મંત્રીમંડળની પ્રથમ બેઠકમાં કરોડો ખેડૂતોને પેન્શનનું કવચ આપવાનો સીમાચિહ્નરૂપ નિર્ણય લેવાયો

પ્રધાનમંત્રી શ્રી નરેન્દ્ર મોદીની અધ્યક્ષતામાં આજે યોજાયેલી કેન્દ્રીય મંત્રીમંડળની બેઠકમાં કેન્દ્ર સરકારની એક નવી યોજનાને મંજૂરી આપવામાં આવી છે. આ ઐતિહાસિક નિર્ણય છે, જે દેશભરનાં ખેડૂતોને સક્ષમ બનાવશે. આ અભૂતપૂર્વ યોજના છે, જે આપણાં મહેનતુ ખેડૂતોને પેન્શન કવચ પ્રદાન કરશે, જેઓ આપણાં દેશને અનાજ પૂરું પાડવા રાતદિવસ મહેનત કરે છે. આઝાદી પછી પહેલી વાર આ પ્રકારની પેન્શન યોજના કે પેન્શન કવચની કલ્પના કરવામાં આવી છે, જે કરોડોને ખેડૂતોનાં જીવનને સુરક્ષિત બનાવશે. એક અંદાજ મુજબ, 5 કરોડ નાનાં અને સીમાંત ખેડૂતોને પ્રથમ ત્રણ વર્ષ લાભ મળશે. કેન્દ્ર સરકાર યોજના અંતર્ગત સામાજિક સુરક્ષા કવચ પ્રદાન કરવા માટે ખેડૂતોનાં પ્રદાન જેટલું પ્રદાન કરવા 3 વર્ષનાં સમયગાળા માટે રૂ. 10774.50 કરોડનો ખર્ચ કરશે. આ યોજનાની વિશેષતાઓ નીચે મુજબ છેઃ આ દેશનાં તમામ નાના અને સીમાંત ખેડૂતો (એસએમએફ) માટે સ્વૈચ્છિક અને સરકારનું યોગદાન ધરાવતી યોજના છે. એમાં પ્રવેશની વયમર્યાદા 18 વર્ષથી 40 વર્ષ છે, જેમાં 60 વર્ષની વય પછી લઘુતમ રૂ. 3,000/-નું ફિક્સ્ડ પેન્શનની જોગવાઈ કરવામાં આવી છે. ઉદાહરણ તરીકે, લાભાર્થી ખેડૂતને પ્રવેશની સરેરાશ 29 વર્ષની વયે દર મહિને રૂ. 100નું યોગદાન કરવુ જરૂરી છે. કેન્દ્ર સરકાર લાયકાત ધરાવતા ખેડૂતો દ્વારા યોગદાન જેટલી રકમ પેન્શન ભંડોળમાં આપશે. વીમાધારકનું મૃત્યુ થયા પછી જ્યારે પેન્શન મળશે, ત્યારે નાના અને સીમાંત ખેડૂત (એસએમએફ) લાભાર્થીનાં જીવનસાથી ફેમિલી પેન્શન તરીકે લાભાર્થી દ્વારા પ્રાપ્ત થતા પેન્શનનો 50 ટકા સુધીનો હિસ્સો મળશે, જેમાં શરત એ છે કે, તેઓ યોજનાનાં એસએમએફ લાભાર્થી ન હોવા જોઈએ. જો સબસ્ક્રાઇબરનું મૃત્યુ યોગદાન આપવાના સમય દરમિયાન થઈ જાય, તો જીવનસાથીને નિયમિત યોગદાનની ચુકવણી કરીને યોજના ચાલુ રાખવાનો વિકલ્પ પણ મળશે. યોજના દ્વારા ખેડૂતોની સમૃદ્ધિ સાથે સમન્વયઃ યોજનાની એક રસપ્રદ ખાસિયત એ છે કે, ખેડૂતોને પ્રધાનમંત્રી કિસાન સમ્માન નિધિ (પીએમ-કિસાન) યોજનામાંથી પ્રાપ્ત થયેલા લાભની ચુકવણી સીધી યોજનાનાં માસિક પ્રદાનમાં કરવાની સુવિધા મળી શકે છે. એના વિકલ્પ સ્વરૂપે કોઈ પણ ખેડૂત એમઇઆઇટીવાય અંતર્ગત કોમન સર્વિસ સેન્ટર્સ (સીએસસી) દ્વારા નોંધણી કરાવીને એમના માસિક પ્રદાનની ચુકવણી કરી શકે છે. મુખ્ય વચનો પૂર્ણ કર્યા, કૃષિ ક્ષેત્રને સક્ષમ બનાવ્યું: આઝાદી પછી 70 વર્ષ સુધી ખેડૂતો માટે આ પ્રકારનાં સુરક્ષા કવચનો વિચાર અગાઉ ક્યારેય કરવામાં આવ્યો નહોતો. વર્ષ 2019ની લોકસભાની ચૂંટણી દરમિયાન પ્રધાનમંત્રી નરેન્દ્ર મોદીને સૌપ્રથમ આ પ્રકારનો વિચાર આવ્યો હતો, જેણે ભારતનાં તમામ વિસ્તારોમાં સારો પડઘો પાડ્યો હતો. આ પ્રકારની યોજનાનો ઉલ્લેખ ભાજપનાં ચૂંટણી ઢંઢેરામાં કરવામાં આવ્યો હતો અને નવી સરકાર બન્યાં પછી મંત્રીમંડળની પ્રથમ બેઠકમાં આ વચન પૂર્ણ કરવામાં આવ્યું છે.
પ્રધાનમંત્રી ગુરુ ગોવિંદ સિંહજીની જન્મજયંતિની ઉજવણીનાં ઉપક્રમે એમની સ્મૃતિમાં સિક્કો પ્રસિદ્ધ કરશે

પ્રધાનમંત્રી નરેન્દ્ર મોદી 13 જાન્યુઆરી, 2019નાં રોજ લોક કલ્યાણ માર્ગ, નવી દિલ્હીમાં ગુરુ ગોવિંદ સિંહજીની સ્મૃતિ સ્વરૂપે એક સિક્કો પ્રસિદ્ધ કરશે. આ કાર્યક્રમ ગુરુ ગોવિંદ સિંહજીની જન્મજયંતિની ઉજવણીનાં ઉપક્રમે યોજાશે. આ પ્રસંગે પ્રધાનમંત્રી એક જનસભાને સંબોધિત પણ કરશે. શીખોનાં દસમા ગુરુ ગુરુ ગોવિંદ સિંહજી પોતાનાં ઉપદેશો અને આદર્શોથી અનેક લોકો માટે પ્રેરણાસ્રોત છે. પ્રધાનમંત્રી નરેન્દ્ર મોદીએ 5 જાન્યુઆરી, 2017નાં રોજ પટણામાં શ્રી ગુરુ ગોવિંદ સિંહજી મહારાજની 350મી જન્મજયંતિની ઉજવણીમાં સામેલ થયાં હતાં. તેમણે આ પ્રસંગે ગુરુ ગોવિંદ સિંહજીની યાદ સ્વરૂપે એક પોસ્ટેજ સ્ટેમ્પ પ્રસિદ્ધ કર્યો હતો. પોતાનાં સંબોધનમાં પ્રધાનમંત્રીએ ખાલસા પંથ મારફતે દેશને એક કરવાનો વિશિષ્ટ પ્રયાસ કર્યો હતો એ બાબત પર અને ભારતનાં જુદા-જુદા વિસ્તારો સાથે સંબંધિત પંચપ્યારાની વાત પર ભાર મૂક્યો હતો. તેમણે જણાવ્યું હતું કે, ગુરુ ગોવિંદ સિંહજીએ પોતાનાં ઉપદેશોમાં જ્ઞાનને કેન્દ્રમાં રાખ્યું હતુ. પ્રધાનમંત્રીએ 30 ડિસેમ્બર, 2018નાં રોજ એમનાં રેડિયો કાર્યક્રમ મન કી બાતમાં ગુરુ ગોવિંદ સિંહજીની સમાજનાં નબળાં વર્ગો માટે લડતને યાદ કરી હતી. તેમણે કહ્યું હતું કે, ગુરુ ગોવિંદ સિંહજી માનતા હતા કે તેમની સૌથી મોટી સેવા મનુષ્યની પીડાને દૂર કરવાની છે. તેમણે ગુરુ ગોવિંદ સિંહજીની વીરતા, ત્યાગ અને સમર્પણની પ્રશંસા કરી હતી. પ્રધાનમંત્રીએ 18 ઓક્ટોબર, 2016નાં રોજ લુધિયાણા નેશનલ એમએસએમઇ એવોર્ડ સેરેમનીમાં પ્રધાનમંત્રીએ ગુરુ ગોવિંદ સિંહજીનાં એ સંદેશને યાદ કર્યો હતો કે લોકોએ સંપૂર્ણ માનવજાતને સમાન ગણવી જોઈએ, કારણ કે કોઈ કોઈથી ચડિયાતું નથી કે કોઈ કોઈથી ઉતરતું નથી, કોઈ અસ્પૃશ્ય છે કે કોઈ સ્પૃશ્ય છે. કમનસીબે અસ્પૃશ્યતાની કુપ્રથા હજુ પણ અસ્તિત્વમાં છે. પ્રધાનમંત્રીએ 15 ઓગસ્ટ, 2016નાં રોજ પોતાનાં રાષ્ટ્રજોગ સંબોધનમાં શીખ ગુરુઓની દેશ માટે ત્યાગની પરંપરાને યાદ કરી હતી.
યુરોપિયન યુનિયનના વિદેશી બાબતો અને સુરક્ષા નીતિ માટેનાં ઉચ્ચ પ્રતિનિધિ પ્રધાનમંત્રીને મળ્યાં

યુરોપિયન યુનિયનના વિદેશી બાબતો અને સુરક્ષા નીતિ માટેનાં ઉચ્ચ પ્રતિનિધિ શ્રીમતી ફેડરિકા મોગેરિની આજે શ્રી પ્રધાનમંત્રી શ્રી નરેન્દ્ર મોદીને મળ્યા હતા. પ્રધાનમંત્રી મોદી અને શ્રીમતી મોગેરિનીએ પારસ્પરિક હિતના પ્રાદેશિક અને વૈશ્વિક વિકાસના મુદ્દાઓ પર ચર્ચા કરી હતી. પ્રધાનમંત્રી અને શ્રીમતી મોગેરિનીએ ભારત અને યુરોપિયન યુનિયન વચ્ચે સુરક્ષા સંબંધિત સહકારને મજબૂત કરવાની જરૂરિયાત પર સંમતિ આપી હતી, ખાસ કરીને આતંકવાદનો સામનો કરવાના મુદ્દા પર. પ્રધાનમંત્રી મોદીએ માર્ચ, 2016માં ભારત અને યુરોપિયન યુનિયન સમિટની છેલ્લી બેઠકમાં બ્રસેલ્સની સફળ મુલાકાતને યાદ કરી હતી અને જણાવ્યું હતું કે, તેઓ ઓક્ટોબર, 2017માં ભારતમાં આયોજિત ભારત અને યુરોપિયન યુનિયનની આગામી સમિટ માટે આતુર છે.
સ્વિસ કન્ફેડરેશનનાપ્રમુખની ભારતની મુલાકાત દરમિયાન પ્રધાનમંત્રીનું અખબારી નિવેદન (31 ઓગસ્ટ, 2017)

મહામહિમ, રાષ્ટ્રપતિ મહોદયા, વિશિષ્ટ અતિથિગણ, મીડિયાના પ્રતિનિધિઓ, રાષ્ટ્રપતિ મહોદયાઅને તેમના પ્રતિનિધિમંડળનું ભારતમાં સ્વાગત કરતા મને અતિ આનંદ થાય છે. મહામહિમ, ભારતની મુલાકાત લેવી તમારા માટે નવી વાત નથી. તમે અગાઉ પણ ઘણી વખત ભારત આવ્યાં છો. પરંતુ પ્રમુખ સ્વરૂપે તમારી આ યાત્રા ચાલુ વર્ષે મહત્વપૂર્ણ છે, કારણ કે અમે ભારતની આઝાદીના 70 વર્ષ પૂર્ણ થવાનો ઉત્સવ ઉજવી રહ્યા છીએ. આ વર્ષે
પ્રધાનમંત્રી શ્રીએ જમ્મુ અને કાશ્મીરમાં તબીબી શિક્ષણના નવા યુગની પ્રશંસા કરી

પ્રધાનમંત્રી શ્રી નરેન્દ્ર મોદીએ જમ્મુ અને કાશ્મીરમાં તબીબી શિક્ષણના નવા યુગની પ્રશંસા કરી છે. પ્રધાનમંત્રી શ્રીએ 20 જિલ્લા સરકારી હોસ્પિટલોમાં 265
પ્રધાનમંત્રી શ્રી નરેન્દ્ર મોદી અને વિયેતનામના પ્રધાનમંત્રી મહામહિમ ફામ મિન્હ ચિન્હ વચ્ચે ટેલિફોનિક સંવાદ થયો

પ્રધાનમંત્રી શ્રી નરેન્દ્ર મોદી અને વિયેતનામના પ્રધાનમંત્રી મહામહિમ ફામ મિન્હ ચિન્હ વચ્ચે આજે ટેલિફોનિક સંવાદ થયો હતો. પ્રધાનમંત્રી શ્રી નરેન્દ્ર મોદીએ મહામહિમ ફામ મિન્હ ચિન્હને વિયેતનામના પ્રધાનમંત્રી તરીકે તેમણે હોદ્દો સંભાળવા બદલ તેમને અભિનંદન પાઠવ્યા હતા અને વિશ્વાસ વ્યક્ત કર્યો હતો કે, તેમના માર્ગદર્શન હેઠળ ભારત અને વિયેતનામ વચ્ચે વ્યાપક વ્યૂહાત્મક ભાગીદારી ચાલુ જ રહેશે અને બંને દેશોના સંબંધો વધુ મજબૂત થશે. પ્રધાનમંત્રી શ્રી મોદીએ એ તથ્યને પણ આવકાર્યું હતું કે બંને દેશો મુક્ત, સહિયારો, શાંતિપૂર્ણ અને નિયમો આધારિત હિન્દ મહાસાગર પ્રદેશ બંને તેવી એકસમાન દૂરંદેશી ધરાવે છે અને આથી ભારત અને વિયેતનામની વ્યાપક વ્યૂહાત્મક ભાગીદારી પ્રાદેશિક સ્થિરતા, સમૃદ્ધિ અને વિકાસમાં સારું યોગદાન આપી શકે છે. આ સંદર્ભમાં, પ્રધાનમંત્રીએ એવું પણ નોંધ્યું હતું કે, ભારત અને વિયેતનામ બંને હાલમાં સંયુક્ત રાષ્ટ્રસંઘ સુરક્ષા પરિષદના સાથી સભ્યો છે. ભારતમાં કોવિડ-19 મહામારીના બીજા ચરણ દરમિયાન વિયેતનામના લોકો અને સરકારે જે પ્રકારે સહકાર આપ્યો તે બદલ પ્રધાનમંત્રીએ વિયેતનામના પ્રધાનમંત્રી ચિન્હનો આભાર વ્યક્ત કર્યો હતો. બંને નેતાઓ સંમત થયા હતા કે, બંને દેશોએ એકબીજાને મહામારી સામેના તેમના પ્રયાસોમાં પારસ્પરિક સહકાર આપવાનું ચાલુ રાખવા માટે વાટાઘાટો અને સહકાર યથાવત્ રાખવા જોઇએ. બંને પ્રધાનમંત્રીએ દ્વિપક્ષીય સંબંધોની સ્થિતિની સમીક્ષા કરી હતી અને વિવિધ ક્ષેત્રોમાં સહકાર આપવા માટે પોતાના અભિપ્રાયો રજૂ કર્યા હતા. વર્ષ 2022 બંને દેશો વચ્ચેના રાજદ્વારી સંબંધોની 50મી વર્ષગાંઠ હશે તેને ધ્યાનમાં રાખીને તેઓ આ મહત્વપૂર્ણ સીમાચિહ્નની વિવિધ સ્મૃતિ પ્રવૃત્તિઓનું આયોજન કરીને યોગ્ય રીતે ઉજવણી કરવા માટે સંમત થયા હતા. પ્રધાનમંત્રી મોદીએ પ્રધાનમંત્રી ચિન્હને વહેલી તકે તેમની અનુકૂળતાએ ભારતની સત્તાવાર મુલાકાત લેવા માટે તેમને આમંત્રણ આપ્યું હતું.
પ્રધાનમંત્રીએ વીડિયો કોન્ફરન્સના માધ્યમથી બહાદુરગઢ-મુંડકા મેટ્રો લાઈનનું ઉદઘાટન કર્યું

પ્રધાનમંત્રી શ્રી નરેન્દ્ર મોદીએ આજે વીડિયો કોન્ફરન્સના માધ્યમથી બહાદુરગઢ-મુંડકા મેટ્રો લાઈનનું ઉદઘાટન કર્યું. દિલ્હી મેટ્રોના આ નવા વિભાગના શુભારંભ પ્રસંગે હરિયાણા અને દિલ્હીના લોકોને શુભેચ્છા પાઠવતા પ્રધાનમંત્રીએ કહ્યું કે બહાદુરગઢને દિલ્હી મેટ્રો સાથે જોડાતું જોઈને તેમને ખુશી થઇ છે. ગુરુગ્રામ અને ફરીદાબાદ પછી આ રીતે જોડાનારા હરિયાણાનું આ ત્રીજા નંબરનું સ્થાન છે. પ્રધાનમંત્રીએ દિલ્હીમાં મેટ્રોએ કઈ રીતે નાગરિકોના જીવનમાં સકારાત્મક અસર ઉભી કરી છે તે અંગે જણાવ્યું હતું. બહાદુરગઢ એ અભૂતપૂર્વ આર્થિક વૃદ્ધિ કરી રહ્યું છે તે વાત નોંધતા પ્રધાનમંત્રીએ જણાવ્યું કે ત્યાં ઘણા બધા શૈક્ષણિક કેન્દ્રો છે અને ત્યાના વિદ્યાર્થીઓ દિલ્હીમાં પણ પ્રવાસ કરે છે. મેટ્રોને લીધે તેમનું આ આવાગમન વધુ સરળ બનશે. શ્રી નરેન્દ્ર મોદીએ જણાવ્યું કે જોડાણ અને વિકાસની વચ્ચે સીધો સેતુ છે. તેમણે કહ્યું કે મેટ્રો એ આ વિસ્તારમાં લોકો માટે વધુ રોજગારની તકોનું સાધન બનશે. પ્રધાનમંત્રીએ જણાવ્યું કે સમગ્ર દેશમાં મેટ્રો રેલ નેટવર્કમાં સમરૂપતા અને નિશ્ચિત ધોરણ લાવવા માટે કેન્દ્ર સરકાર મેટ્રોને લગતી એક નીતિ લાવી છે. તેમણે કહ્યું કે તેનો ઉદ્દેશ્ય આપણા શહેરોમાં સુગમ, આરામદાયક અને પરવડે તેવી શહેરી પરિવહન સુવિધાને વિકસાવવાનો છે.વધુમાં તેમણે કહ્યું કે તેનો ઉદ્દેશ્ય મેટ્રો રેલ કોચનું નિર્માણ ભારતમાં જ કરીને “મેક ઇન ઇન્ડિયા”ને પ્રોત્સાહન આપવાનો પણ છે. પ્રધાનમંત્રીએ જણાવ્યું કે મેટ્રો પ્રણાલિ બનાવવાની પ્રક્રિયા સહયોગાત્મક સંઘવાદ સાથે પણ જોડાયેલ છે. ભારતમાં જ્યાં પણ મેટ્રોનું નિર્માણ થઇ રહ્યું છે, ત્યાં કેન્દ્ર અને સંલગ્ન રાજ્ય સરકારો સાથે મળીને કામ કરી રહી છે. ન્યુ ઇન્ડિયાને નવા અને સ્માર્ટ ઇન્ફ્રાસ્ટ્રક્ચરની જરૂરિયાત છે તે બાબતને નોંધીને પ્રધાનમંત્રીએ જણાવ્યું કે કેન્દ્ર સરકાર માર્ગો, રેલવે, ધોરીમાર્ગો, હવાઈ માર્ગો, જળમાર્ગો અને આઈ-વે ઉપર કામ કરી રહી છે. જોડાણ પર અનેવિકાસ કાર્યો સમયસર પુરા થાય તે બાબતની ખાતરી કરવા પર ધ્યાન કેન્દ્રિત કરવામાં આવ્યું છે.